**7. A termelés erőforrásai és felhasználási lehetőségek**

A termékek és szolgáltatások előállítása során gazdasági erőforrásokat (termelési tényezőket-inputokat) használunk fel. 

* A természeti erőforrások a természetben szabadon rendelkezésre álló – az emberi tevékenység szempontjából hasznos és hasznosítható – anyagi jelenségek, amelyek természetes formájukban alkalmasak termelési célokra
* A munkaerő felhasználását a termelési folyamatban munkának nevezzük
* A munkaerő az ember mindazon szellemi, fizikai képességeinek összessége, amelyeket a termelési tevékenység során felhasználhat
* A tőkejavak olyan emberi tevékenység által létrehozott javak, amelyek inputként szolgálnak további termelőtevékenységek számára.
* Vállalkozó: A vállalkozó, mint termelési tényező, abban különbözik a „közönséges” munkaerőtől, hogy feladata az összes termelési tényezőt egységbe szervezni, működtetni, irányítani. A vállalkozó a termelési folyamatot, a munka-, föld- és tőkefelhasználást szervező tényező.
* Az erőforrások szűkössége: A szűkösség a gazdaságot általánosan jellemző jelenség, amelynek a lényege, hogy a termeléshez rendelkezésre álló erőforrások nem elégségesek a szükségletek teljes kielégítésére.
* Az inputok a termelési tényezők piacával, az outputok a fogyasztási cikkek piacával köti össze a vállalkozást.

Az egyes tényezők tulajdonosai részesednek a társadalom által előállított, végső felhasználásra alkalmas javakból. Ez a jövedelem.

* A munka jövedelme a munkabér,
* a tőke jövedelme a kamat,
* a föld, természeti erőforrás jövedelme a (föld) járadék,
* a vállalkozás jövedelme a profit.

A jövedelem természetbeni formája a reáljövedelem,

pénzbeni formája a nomináljövedelem.

**Alternatív felhasználási lehetőségek**: a termelési tényezők különböző jószágok előállítására használhatók, alternatív felhasználási lehetőségekkel rendelkeznek. Dönthetünk, hogy melyik jószágot választjuk, de ha az erőforrásokat már felhasználtuk, akkor az összes többi alternatíváról lemondtunk.