**A költségvetési politika**

A költségvetési politika, másként fiskális politika a gazdaságirányítás egyik eszköze , a pénzügyi politika része, a és központi állami döntések összessége. A gazdaságban keletkezett jövedelmeket az állam újra elosztja.  
 A fiskális, költségvetési politika fő eleme az adóztatás, közkiadás, továbbá az államadóság törlesztése.   
 A deficitfinanszírozás történhet: belföldi és külföldi megtakarításból, állami vagyontárgy értékesítéséből, privatizációs bevételből, devizatartalék értékesítéséből, pénzteremtéssel.   
 A költségvetési politika három fő területe a bevételek és kiadások szabályozása illetve ezek együttes befolyásolása. A bevételeket elsődleges az adózáson keresztül befolyásolja. Az állam kiadásai lehet vásárlás is az árupiacon, de ide soroljuk a transzfereket is, amellyel a háztartásokat támogatja (újra eloszt). Az állam szerepvállalása legjobban a költségvetési kiadásokon keresztül ragadható meg. Mint már említettem az adózás az egyik legfontosabb bevétele az államnak.   
 Magyarországon az adórendszer nagyon összetett ugyanis nagyon sok féle adóval rendelkezünk.   
 Legfontosabbak a következők:   
 Személyi jövedelem adó (SZJA): A magánszemélyek a megszerzett jövedelem után adóznak, a bruttó jövedelem 27%-át. A megfizetendő adó mértékét bizonyos kedvezmények mérsékelhetik.Pl. családi kedvezmény. Az SZJA egykulcsos, egységesen 16%   
 Társadalombiztosítási járulékok (TB): A tb járulékok célja forrást teremteni az egészségügyi ellátás és a nyugdíj finanszírozására. Járulékfizetési kötelezettség nem csak a munkavállalókat, hanem a foglalkoztatókat is terheli.  
 Általános forgalmi adó (ÁFA) Az ÁFA fogyasztási típusú adó, amelyet áru és szolgáltatás vásárlásakor az eladónak fizetünk meg, amelyet ő az államnak befizet. : Többfázisú, ami azt jelenti, hogy minden egyes adásvétel alkalmával a vevőnek meg kell fizetnie. ) Hozzáadott érték típusú, ami azt jelenti, hogy az áru termelésében, szolgáltatás előállításában, értékesítésében részt vevő minden szereplő csak az általa hozzáadott érték után fizeti meg az adót . A végső fogyasztót terheli, ami azt jelenti, hogy az ÁFA teljes összegét az fizeti meg, aki már nem „adja tovább” az árut, hanem elfogyasztja, használja azt. Nagysága az áru nettó (ÁFA nélküli) értékének százalékában meghatározott. 2009. július 1-jétől az általános ÁFA kulcs 25 %.  
 Társasági adó (TAO) Ezt az adónemet a gazdasági társaságok fizetik a nyereségük után.  
 Jövedéki adó Ez az adónem - amellett, hogy bevételt biztosít a központi költségvetés számára – egyes javak fogyasztásának befolyásolására szolgál. A jövedéki adóval (az ÁFA mellett) ugyanis tovább drágul a termék, és ez a kereslet törvényszerűségeinek keretein belül befolyásolja, hogy mennyit vásárolunk belőle.  
 Helyi adók A helyi adókat az önkormányzatok vetik ki, szedik be. Az elnevezés arra utal, hogy helyben, tehát nem a központi adóhatóságnak, hanem a lakóhelyünk önkormányzatának), mint helyi adóhatóságnak fizetjük.  
 1. Vagyoni típusú, például az építményadó és a telekadó.   
 2.Kommunális jellegű adók, ilyen a magánszemélyek kommunális adója, vagy az IFA.  
 3. Helyi iparűzési adó, melyet a vállalkozásoknak, jellemzően a bevételük 2 %-a mértékében kell fizetniük.   
 4.Gépjárműadó: belföldi gépjárművek adójának mértékét törvény határozza meg  
 Az állam fontos bevételi forrása még ezen kívül az állampapírok és az államkötvényekből(egy évnél hosszabb futamidőre szóló), kincstárjegyekből (1 évnél kevesebb a futamideje) származó bevételek.