

**ALAPISMERETEK**

A közgazdaságtan feltételezi, hogy ésszerű döntéseket hozunk, és vizsgálja, hogy mi lesz ezen döntések következménye. Más tudományhoz hasonlóan törvényszerűségeket állapít meg, és sajátos fogalmakat, szakkifejezéseket használ.   
 **A legfontosabb alapfogalmak:**~Termék (Hasznos dolog, jószág, termékek = javak): Szükséglet kielégítésre alkalmas dolog, mai formájában áru, melyet a cégek (termelők) állítanak elő annak érdekében, hogy a fogyasztóknak.  
~Szolgáltatás: Cégek által értékesítésre felkínált tevékenység, amelynek leginkább az eredménye fontos. Megfoghatatlan, de értékkel rendelkező dolgok. (Pl. fodrászok,)  
~Erőforrások (termelési tényezők): azok a dolgok, melyeket áruk és szolgáltatások előállítására (azaz termelésre) használunk. Négy fajtája van, melyek mindegyike szükséges a termeléshez: természeti erőforrás, tőke, munkaerő és a vállalkozói készségek. De egyre gyakrabban mondjuk, hogy az információ önálló termelési tényezővé vált. 4 féle erőforrásról beszélhetünk. Munkaerő, természeti erőforrások (természeti kincsek-megújuló, kimerülő), tőke javak (ember által előállított termelési eszköz-gépek), vállalkozó.

 A gazdaság két legfontosabb szereplője a fogyasztó és a termelő. A fogyasztó a gazdaságban bárki lehet, aki szükségletei kielégítésének céljából termékeket/szolgáltatásokat vásárol. A termelő, pedig aki ezeket előállítja és értékesíti.

A közgazdaságtanban módszereket is alkalmazunk. ilyen például az indukció, dedukció, intuíció. Indukcióról beszélünk, amikor az egyes jelenségekből következtetünk az általánosra. Dedukció, amikor az általánosból következtetünk az egyesre. Intuíció, sejtést, megérzést jelent.  
 Ahhoz hogy megértsük a fogyasztó és a termelő kapcsolatát, tudnunk kell a szükséglet és szűkösség jelentését. Szükséglet egyben hiányérzet, amely önmaga megszüntetésére irányuló cselekvésre késztet. Kielégítése fogyasztás/gazdálkodás során történik. A szűkösség, gazdasági értelemben minden olyan dologra vonatkozik, ami korlátozott mértékben áll rendelkezésünkre, vagy csekély mennyiségben áll rendelkezésünkre. Ebből az következik, hogy legtöbbször le kell mondanunk dolgokról. Ezt nevezzük haszonáldozatnak. A szűkösségek pl elosztással szüntethetjük meg. Ezért alakultak ki gazdasági rendszerek. Ilyen a piaci elosztás. Piac, az a hely ahol a termelő és a fogyasztó találkozik.  
 A mai életünk alapja a piacgazdaság. Ez az a módja az erőforrások elosztásának, amikor a termelő és a fogyasztó a piac közvetítésével találkozik, a jövedelmezőség alapján piaci közvetítéssel döntenek. A piacgazdasági rendszer alappillérei a magántulajdon, maga a piac, és a verseny. Szakszerűen a piac a kereslet és a kínálat összessége, egymásra hatása és találkozási helye, módja. A kereslet a vevők vásárlási szándéka egy árura vonatkozóan. A kereslet törvénye szerint alacsonyabb árak mellett az emberek többet vesznek valamiből, míg magasabb árak mellett kevesebbet. A kínálat a termelők, kereskedők eladási szándékát fejezi ki egy termékből, szolgáltatásból. A kínálat törvénye szerint magasabb árak mellett az emberek többet hajlandók eladni valamiből, mint alacsonyabb árak mellett. Létrejöhet egy bizonyos egyensúlyi ár is. Az az ár, ahol a termékből felkínált mennyiség pontosan megegyezik a vásárolt mennyiséggel.

 A piacnak 4 szereplője van. Az állam, a vállalkozások, a háztartások és a külföld. Az állam szerepe az újraelosztás. Adókat szed be (TB), és transzfereket biztosít(GYED, GYES).Ezenkívül monopóliumokat hozhat létre. A külföld szerepe többek között az export és az import. A háztartások, általában magák a fogyasztók. Ők részt vesznek a termelési tényezők piacán (pl. munkaerőpiac), mint munkaerő. A vállalatok pedig a fogyasztási cikkek piacán vesznek részt, profitszerzés végett.