**6. A vállalkozások fogalma, célrendszere, vállalkozási formák**

A vállalkozás olyan emberi tevékenység, amely piacon jelenik meg, szükséglet kielégítésre alkalmas termékeket, szolgáltatásokat állít elő és ezek értékesítésével, nyereséget/profitot akar szerezni.

Egy vállalkozás létrehozásához 4 alapvető feltételnek kell eleget tennünk.   
 Az első és a legfontosabb egyben a kockázatvállalás. Kockázatnak azt értjük, amikor valamilyen várt eredmény bekövetkezése körül nagy a bizonytalanság mértéke. A vállalkozó kockázatot vállal vállalkozásáért, ezzel saját tőkéjét és vagyonát is kockáztatja. A második feltétel a piacképesség, ezt jelenti, hogy a vállalkozó a tevékenységét valóságos piacon végzi. Az utolsó két feltétel az önállóság, és a növekedés.

A vállalkozás létrehozásához piackutatást is végezni kell. Fel kell mérni az adott területen, környéken a konkurenciát. Milyen verseny van a környéken, kik a versenytársak. Meg kell vizsgálni, van-e szükség a vállalatunkra az adott helyen. Ha igen, csak akkor érdemes belekezdeni. A verseny jellegét több minden határozza meg, például, hogy hányan állítják elő az adott terméket, szolgáltatást. Vagy, hogy mekkora tőke szükséges a termelés beindításához. Fontos szempont, hogy egyedi, vagy tömegtermék piacáról van szó.  
 Mindezek alapján megkülönböztetünk tökéletes versenyt, amikor sokan, viszonylag kis tőkével, tömegterméket állítanak elő. Oligopol versenyt, amikor néhány nagyvállalat uralja a piacot és márkázott terméket, szolgáltatást kínálnak. Az utolsó pedig a monopólium, amikor egyetlen előállítója van a terméknek, szolgáltatásnak. Oligopol verseny esetében, létrejöhetnek kartelek, amelyek nem legálisak.

A több vállalkozási formát különböztethetünk meg.

Az első az egyéni vállalkozás. Kötelező alaptőkére nincs szükség. A felelősség korlátlan, ami azt jelenti, hogy nem csak a vállalkozásba bevitt vagyonával, hanem az attól független magánvagyonával is felela társaság tartozásaiért. Személye közreműködés, tagok száma szükséges. E nélkül nem lehetne létrehozni a vállalkozást. Jogi személyisége nincs.  
 A második típus a közkereseti társaság (kkt.). Alaptőke nincs előírva itt se. A felelősség minden tagra korlátlan és egyetemleges. Személyes közreműködés nem szükséges. Tagok száma minimum 2. Jogi személyiség nincs előírva.   
 A harmadik a betéti társaság (bt). Alaptőke nincs előírva. A bt-nél szükség van beltagra és kültagra is. A felelősség a beltagra korlátlan és a többi beltaggal egyetemleges. A kültagé a vagyoni betétig korlátozott. Személyes közreműködés nem kötelező. Minimum 2 tag szükséges (beltag, kültag). Jogi személyisége nincs.  
 A negyedik vállalkozási forma a korlátolt felelősségű társaság (kft.). Alaptőke minimum 500000 Ft, de egyszemélyes társaság esetén 100000 Ft. A felelősség a társaságé, a kft. vagyonának erejéig korlátlan, a tagoké korlátozott (de feltételekkel!). Személyes közreműködés nem szükséges, tagok száma minimum 1. De jellemzően több. Jogi személyisége van.   
 A legutolsó típus a részvénytársaság (rt.). Alaptőke minimum 5 millió Ft a zártkörűen működő rt. esetén, minimum 20 millió Ft nyilvánosan működő rt. esetén (kivétel pénzügyi vállalkozások). A felelősség a társaságé az rt. vagyonának erejéig korlátlan, a tagoké a részvény erejéig korlátozott. Személyes közreműködés nem szükséges. Tagok száma minimum 1, de jellemzően több. Jogi személyisége van.  
 Összefoglalva ezeket: az egyéni vállalkozás, közkereseti társaság, betéti társaság könnyen létrehozható, alacsony tőkeigényű forma, ugyanakkor a korlátolt felelősség terhét kell vállalni. A kft., rt. létrehozásához lényegesen több tőke szükséges, működtetése, számvitele bonyolultabb, viszont a korlátolt felelősség miatt kedveltebb vállalkozási formák. A formaválasztás eldöntésekor tehát kulcsfontosságú kérdés a korlátolt, vagy a korlátlan felelősség, valamint a tőkeigény mérlegelése.